สวัสดีเพื่อนๆในวันศุกร์หรรษานะครับ ^^
สำหรับในวันนี้ นายลักกี้จะมารีวิวร้านอาหารร้านหนึ่ง ที่เปิดอยู่ที่ Mega Bangna ที่มีความแปลกใหม่ในการผสมผสานระหว่างรสชาติแบบอีสานกับแบบญี่ปุ่นเข้าไว้ด้วยกัน
และร้านอาหารที่ผมจะมารีวิวในวันนี้คือ

ร้าน เจแปน ไอ ลาบ ยู ครับ ^^

ที่ตั้ง : ห้าง Mega Bangna ชั้น 1 บริเวณโซนอาหารรอบนอก
การเดินทาง : ขับรถมาตามถนน บางนา-ตราด โดยMega Bangna จะอยู่ที่ ก.ม. 8 ขับรถเข้าไปจอดแล้วเดินไปที่บริเวณโซนอาหาร Out Door ชั้น 1 เลย เดินไปเรื่อยๆก็จะเจอร้านได้ไม่ยาก

ร้าน เจแปน ไอ ลาบ ยู เป็นร้านอาหารสไตร์ฟิวชั่น ระหว่างอาหารอีสานแบบไทยๆกับอาหารญี่ปุ่นเข้าไว้ด้วยกัน ทำให้เกิดอาหารในรูปแบบใหม่ขึ้นมา น่าลองไปอีกแบบ
โดยร้านนี้จะมีลักษณะเป็น 1 ห้องใหญ่ ภายในร้านจะตกแต่งในสไตล์ญี่ปุ่นผสมอีสานนิดๆ ภายในร้านจะกว้าง แอร์เย็น และสบายตามากๆ
ที่นั่งนั้นจะมีทั้งแบบโต๊ะใหญ่และโต๊ะเล็ก สามารถเลือกนั่งได้ตามใจชอบ มีความเป็นส่วนตัวสูงเหมือนกันสำหรับร้านนี้

เมนูอาหารของทางร้านนั้น มากกว่า 90% จะเป็นเมนูอาหารที่มีการผสมผสานกันระหว่างอีสานและญี่ปุ่นเข้าไว้ด้วยกัน
ส่วนใหญ่จะเน้นเป็นอาหารจานเดียวเป็นหลัก มีให้เลือกกันมากกว่า 100 เมนูเลย เช่น ข้าวกระเทียมหมูชาชู ต้มแซ่บมิโซราเมนกุ้งเทมปุระ ชุดข้าวน้ำพริกไก่ทอดคาราอาเกะ เป็นต้น
ราคาอาหารต่อจานนั้นจะอยู่ที่ราวๆ 130 บาท บวกลบนิดหน่อยครับ

สำหรับในวันนี้ผมสั่ง
1. ส้มตำทอดกุ้งเทมปุระ ได้มา 1 จานขนาดจานใหญ่กำลังดดี เป็นส้มตำทอดที่โป๊ะหน้าด้วยกุ้งเทมปุระ ในส่วนส้มตำนั้นทอดออกมาได้กรอบอร่อย
ทานคู่กับน้ำส้มตำแล้วอร่อยอย่างลงตัวมากๆ โดยน้ำส้มตำนั้นจะมีรสชาติที่ไม่เผ็ดมาก จะออกหวานๆ แนวๆกับส้มตำไทยเลย
แต่กุ้งเทมปุระที่ใส่มาด้วยนั้น ส่วนตัวแล้วคิดว่าแป้งมันนุ่มไปนิด ถ้ากรอบพอๆกับส้มตำทอดนั้นจะอร่อยกว่านี้เยอะมาก
2. ต้มแซ่บมิโซราเมนกุ้งเทมปุระ ตามชื่อเลยครับ เมนูนี้เค้าจะเอาซุปมิโซะมาปรุงให้เกิดความแซ่บเหมือนต้มแซ่บมาให้ชิม
ทานแล้วน้ำซุปนั้นอร่อยกว่าที่คาด มีรสเผ็ดหวานนิดๆ เข้ากันได้ดีอย่างลงตัว ตัวเส้นนั้นจะออกแข็งหน่อยๆ ส่วนกุ้งเทมปุระก็นิ่มไปนิดหนึ่ง

สรุปคะแนนตามความคิดเห็นของผม (เต็ม 5 คะแนน)
รสชาติ : 4  = รสชาติของร้านนี้เป็นรสชาติที่น่าค้นหา มีความแปลกใหม่น่าลองดีครับ
บรรยากาศ : 4 = ร้านจะเป็นร้านใหญ่ กว้าง แอร์เย็น นั่งแล้วสบายตา
บริการ 3.5 : บริการดี พนักงานบริการทั่วถึง
ราคา : 3 = ส่วนตัวแล้วราคาต่อจานค่อนข้างสูงไปนิด (เพราะมีค่าบริการด้วย) เมื่อเทียบกับปริมาณแล้วก็ขนาดกลางๆไม่ได้หรือน้อยจนเกินไปครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 5 / 10 / 55